کوره‌سوننو قصبه‌سی

کۆره‌سۆننۆ  قصبه‌سی(فارسجا، دهستان کره سنی )- غربی آذربایجان اوستانینین سالماس بؤلگه‌سی‌نین مرکزی بؤلومونده یئرلشن قصبه .

 اهالیسی 
۱۳۹۰.جی ایل نوفوس ساییمینا اساساً قصبه‌ده ۲۲۳۰۰ نفر (در ۵۴۶۳ عاییله) یاشاییر.«نتایج سرشماری – جمعیت به تفکیک تقسیمات کشوری ۱۳۹۰» قصبه‌نین چوخونلوغونو شافعی مذهبینده اولان سوننی تورکلر تشکیل ائتمکده‌دیر.

 قصبه‌نین کندلری 
مرکزی سیلاو اولاراق قصبه‌نین 21 کندی وار:

 عیان
 چارسوتون
 چیچک
 دئرعلی
 گولن
 گۆبه
 هؤدر
 قره‌تپه دمیریول دوراغی
 لشگیران
 مافی‌کندی
 په‌یه‌جیک
 ایرک‌آوا
 سره‌مریک
 شکریازی
 شئیدان
 شیره‌کی
 شوریک
 سیلاو
 اوربان
 وردان
 یئنگیجه

 اتیمولوژی 
کۆره‌سۆننۆ آدی‌نین منشاسی دقیق اولاراق بلیرلنمه‌ییبدیر و هله ده موباحیثه‌‌لی‌دیر. یئرلی اهالی کۆره‌‌سیننی اولاراق سالماس اهالیسی ایسه کۆره‌سۆننۆ اولاراق تلفوظ ائتمکده‌دیر. تورک دیلی قایدالارین نظرده آلیرساق بو آد کۆره‌سین+لی دن اورتایا چیخیب. کۆره‌‌سین اهالیسی، کۆره‌‌سیندن گلن اینسان‌لار، کۆره‌‌سینه منسوب آدام‌لار کیمی معنالانیر. بئله نظره گلیر؛ کۆره‌‌سین، بیر جوغرافی‌ آددیر و بیر بؤلگه آدی اولمالی‌دیر. توحید ملک‌زاده،  " سالماسین اون مین ایل‌لیک تاریخی "  کیتابیندا یازیر: کۆره‌سینلی‌لر صفوی دؤورونده گیره‌سون بؤلگه‌سیندن کؤچوبلر و تورکلرین چپنی بویونا منسوبدورلار.تاریخ ده‌هزارساله سلماس و غرب آذربایجان ، دوکتور توحید ملک‌زاده ، ائلدار نشری، 1384، ص122 شهرام قاسم‌زاده  " کۆره‌‌سینلی‌لرین تاریخ و سیویلیزاسیاسی "  کیتابیندا یازیر: کۆره‌‌سینلی لهجه‌سی  ایله، اورتا آسیادا اؤزبک‌لرین لهجه‌سی ایله بنزرلیک‌لر وار و کۆره‌ سینلی‌لر تورکوستانین قدیم خوراسانین خارزم بؤلگه‌سیندن کؤچدوکلری مؤحتمل گؤرونور. او دئییر، کۆره‌‌سینلی خوراسانلی ایله عئینی سینونیم‌لر اولا بیلر و بونا گؤره ده تاریخده کی  خارزمشاه‌لاری بو مسله‌ ایله ایلگی لندیریر. اؤزبک‌لر خارزمی خورازم اولاراق تلفوظ ائدیرلر و بیرده خارزمشاه‌لارا اؤزلرینی خوْرئسمن‌لر آدلاندیریردیلار.نتیجه ده، خوْراس ایله کوْرس کلمه لرینی بیرگه کؤکدن اولدوغون مومکون بیلیر.Şəhram Qasimzadə, Kürəsinlilərin Tarix və Sivilizasiyası (Farsca) (Nşr. Yaz) s. 34 خارزم‌لرین موغول‌لارین هوجومو اثناسیندا آذربایجانا یئرلشمه‌سینه داییر سندلر واردیر.

 بیر ده باخ 

 کوره سوننو

 اتک‌یازی‌لار 
بؤلمه:سالماس بؤلگه‌سی
بؤلمه:سالماس بؤلگه‌سی‌نین یاشاییش یئرلری